Maraton de vaccinare pentru copii, de 1 iunie. Valeriu Gheorghiță: "Ne-am dori să funcționeze neîntrerupt cel puțin 24 de ore".
Valeriu Gheorghiță a anunțat marți că în zilele de 31 mai și 1 iunie va fi organizat un maraton de vaccinare pentru copii. Acesta a spus că tinerii sub 18 ani se vor putea prezenta la vaccinare însoțiți de aparținători. Cei sub 18 ani se pot vaccina și până atunci în centrele de vaccinare.
Coordonatorul campaniei de vaccinare Valeriu Gheorghiță a anunțat marți că în zilele de 31 mai și 1 iunie va fi organizat un maraton de vaccinare pentru copii."Intenționăm să organizăm în perioada 31 mai-1 iunie, pentru că este Ziua internațională a copilului, un maraton la nivel la nivel național pentru vaccinarea copiilor din grupa de vârstă 16-18 ani, însă dacă până la acel moment vom avea și autorizarea pentru grupa de vârstă 12-15 ani avem în plan această activitate de vaccinare", a declarat Valeriu Gheorghiță.Acesta a spus că tinerii sub 18 ani se vor putea prezenta la vaccinare însoțiți de aparținători."Ne-am dori să funcționeze neîntrerupt cel puțin 24 de ore, încât să dăm posibilitatea unui număr cât mai mare de tineri, de copii, de adolescenți, să se poată prezenta în centrele de vaccinare evident însoțiți de un aparținător, de tutorele legal, părinți, bunici", a mai spus Gheorghiță.Acesta a spus că cei sub 18 ani se pot vaccina și până atunci în centrele de vaccinare, "însă în zilele respective, 31 mai, 1 iunie, vom avea această prioritizare pentru această grupă de vârstă".